รัฐบาลบิ๊กตู่กู้เงินชดเชยขาดดุลแตะ 5 แสนล้านบาท
7 เดือนแรกของปี งบประมาณ 2565 รัฐบาลบิ๊กตู่ใช้จ่ายมากกว่าเก็บรายได้เฉียด 7 แสนล้าน ทำให้ต้องกู้เงินโปะแตะทะลุ 5 แสนล้าน
5 มิ.ย. 2565

นายพรชัย ฐีระเวช ผูัอำนวยการสำนักงานเศรษฐกิจการคลัง (สศค.) เปิดเผยฐานะการคลังของรัฐบาลตามระบบกระแสเงินสดในช่วง 7 เดือนแรกของปี งบประมาณ 2565 (ตุลาคม 2564 - เมษายน 2565) รัฐบาลมีรายได้นำส่งคลังทั้งสิ้นจำนวน 1,298,549 ล้านบาทในขณะที่มีการเบิกจ่ายเงินงบประมาณทั้งสิ้นจำนวน 1,926,581 ล้านบาท ทำให้รัฐบาลขาดดุลงบประมาณรวมใกล้ 7 แสนล้านบาทโดยรัฐบาลได้กู้เงินเพื่อชดเชยการขาดดุลจำนวน 494,190 ล้านบาท ส่งผลให้เงินคงคลัง ณ สิ้นเดือนเมษายน 2565 มีจำนวนทั้งสิ้น 398,831 ล้านบาทฐานะการคลังของรัฐบาลตามระบบกระแสเงินสดในช่วง 7 เดือนแรกของปี งบประมาณ 2565 (ตุลาคม 2564 - เมษายน 2565)